Forretningsudvalget - Referat - 16. november 2011 // Region Syddanmark\nRegion Syddanmark Politik Dagsordner og referater Referater 2011 Forretningsudvalget Forretningsudvalget - Referat - 16. november 2011\n16-11-2011 kl. 15:00 - 16:30\n1. Nedsættelse af udvalg under regionsrådet for 2012 - 2013\n2. Vision for sundhedsvæsenet i Region Syddanmark\n3. Etablering af Syddansk Sundhedsinnov@tion og ny afdeling i sundhedsstaben\n4. Etablering af kræftrådgivningscentre ved Odense Universitetshospital og Sygehus Lillebælt Vejle\n5. Etablering af respirationscenter i Region Syddanmark\n6. Nyt universitetshospital i Odense - rammeaftale med Ronald McDonald Børnefond om etablering af Familiehus ved Nyt OUH\n7. Rapportering nr. 4 om kvalitetsfondsprojekternes fremdrift\n8. Status for udmøntningen af gennemførelsesplanen for fremtidige sygehuse i Region Syddanmark\n9. Sundhedsforskning: revision af "Politik for Sundhedsforskning"\n10. Sundhedsforskning. Udmøntning af Region Syddanmarks pulje for forskning i alternativ behandling\n11. Forslag til fremtidig sygehusvirksomhed på Ærø Sygehus\n12. Temaer for uddannelsespuljen 2012\n13. Region Syddanmarks ansøgning om udpegning som Europæisk Iværksætterregion 2013\n14. Overdragelse af den organisatoriske forankring for Region Sønderjylland-Schleswig fra Region Syddanmark til Aabenraa kommune\n15. Plan for placering af Lilleskov og Skovhuse samt plan for fællesfunktioner og dagtilbuddet Østerhuse\nDe nuværende vederlagsgivende udvalg, nedsat under regionsrådet, er nedsat for perioden 2010 - 2011. Der fremlægges forslag til nedsættelse af 8 nye udvalg for perioden 2012 - 2013.\nRegionsrådet kan i medfør af regionsloven nedsætte udvalg, som varetager forberedende og rådgivende opgaver for regionsrådet. Regionsrådet har for perioden 2010 - 2011 nedsat 8 vederlagsgivende udvalg. Hertil kommer 2 ikke-vederlagsgivende udvalg, Sundhedsudvalget og Udvalget for Regional Udvikling, som er nedsat for resten af valgperioden, og som således uændret fortsætter sideløbende med de nye udvalg.\nDet foreslås, at regionsrådet for perioden 2012 - 2013 nedsætter følgende udvalg:\nUdvalget vedrørende kvalitet, prioritering og sundhedsplan (11 medlemmer)\nSundhedssamordningsudvalget (11 medlemmer)\nAkut- og ø-udvalget (7 medlemmer)\nInnovationsudvalget (11 medlemmer)\nPsykiatriudvalget (7 medlemmer)\nRUP-udvalget (11 medlemmer)\nForslag til kommissorier for de foreslåede udvalg fremgår af bilagsmaterialet.\nYdelse af vederlag til medlemmer af udvalg under regionsrådet kan ifølge reglerne ske, hvis de pågældende udvalg har opgaver af midlertidig karakter og nedsættes for en periode af højst to år. Jf. kommissorierne for de foreslåede udvalg er begge disse kriterier opfyldt. Summen af de årlige udvalgsvederlag, der ydes til medlemmer for medlemskab af udvalg under regionsrådet, kan højst udgøre 100 % af vederlaget til formanden for regionsrådet.\nDet er regionsrådet, der inden for denne ramme beslutter fordelingen af udvalgsvederlag til de enkelte udvalg. Det vederlagsbeløb, som regionsrådet tildeler et udvalg, fordeles ligeligt mellem medlemmerne af udvalget. Dog kan en formand, efter regionsrådets beslutning, ydes op til det dobbelte af det vederlag, der ydes et medlem i samme udvalg.\nAt de vedlagte kommissorier for vederlagsgivende udvalg under regionsrådet i perioden 2012 - 2013, herunder antallet af udvalgsmedlemmer godkendes.\nAt summen af de årlige udvalgsvederlag, der ydes regionsrådsmedlemmerne for medlemskab af disse udvalg, fastsættes til 100 pct. af vederlaget til formanden for regionsrådet.\nAt midlerne til udvalgsvederlag fordeles mellem de 8 udvalg, således at vederlaget for et udvalgsmedlem er det samme, uanset antallet af medlemmer i udvalget.\nBeslutning i Forretningsudvalget den 16-11-2011\nIndstillingen anbefales over for regionsrådet med den tilføjelse, at forebyggelsesområdet føjes til kommissoriet for sundhedssamordningsudvalget. Desuden planlægges en temadebat i regionsrådet om Syddansk Sundhedsinnovation.\nForslag til særlige udvalg 2012 - 2013\nVisionsudvalget har arbejdet med at skabe en ny vision for sundhedsvæsenet i Region Syddanmark. Visionen har været i høring, og på baggrund af høringen har Visionsudvalget tilrettet og færdiggjort forslaget til vision for sundhedsvæsenet i Region Syddanmark, som forelægges til regionsrådets endelige godkendelse.\nRegionsrådet fremsendte i maj 2011 forslag til ny vision for sundhedsvæsenet i en bred høring. Høringsperioden sluttede den 15. september 2011.\nHøringssvarene tilslutter sig generelt forslag til ny vision, dog er der kommentarer, der peger på forslag til formuleringsændringer samt områder, som det vil være vigtigt at inddrage i det videre arbejde. Høringssvar med bemærkninger, samt notat vedrørende hovedessens af høringssvarene, er vedlagt som bilag.\nPå baggrund af de mange bidrag og indtryk har Visionsudvalget nu tilrettet og færdiggjort forslag til vision for sundhedsvæsenet i Region Syddanmark.\nNår regionsrådet har givet visionen sin endelige godkendelse, skal den kommunikeres og gøres synlig eksternt for regionens borgere og hermed også sundhedsvæsenets kunder. Regionshusets kommunikationsafdeling bistår med denne eksterne kommunikation (pressemeddelelser, artikler, kvittering for involverede borgere i sundhedskaravanen m.v.). Bilag vedrørende kommunikationsplan er vedlagt.\nAt forslag til ny vision for sundhedsvæsenet i Region Syddanmark godkendes.\nEndeligt forslag til vision for sundhedsvæsenet i Region Syddanmark\nHovedessens af høringssvar med status efter behandling i visionsudvalget\nSyddansk Sundhedsinnov@tion har til formål at give potentielle brugere en let og enkel adgang til at tilføre ideer og afprøve produkter mv. til Region Syddanmarks satsning på velfærdsteknologi og telemedicin samt at styrke udbredelsen af succesfulde løsninger.\nDet foreslås, at Region Syddanmarks initiativer og ressourcer inden for innovativ velfærds- og sundhedsteknologi samles i stabsfunktionen Syddansk Sundhedsinnov@tion, så der skabes den bedst mulige sammenhæng og synergi mellem forskning, uddannelse, innovation og udbredelse af velfærdsløsninger på regionens sygehuse og institutioner. Syddansk Sundhedsinnov@tion etableres således som en fælles indgang til Region Syddanmark for regionens samarbejdspartnere inden for sundheds- og velfærdsteknologi, og placeres samlet i Odense og refererer til Region Syddanmarks direktion.\nNår Syddansk Sundhedsinnov@tion etableres, vil det medfølge en reorganisering af sundhedsstaben. Der etableres således en ny afdeling bestående af den nuværende afdeling for kvalitet og forskning samt de opgaver fra afdelingen for kommunesamarbejde, som ikke indgår i Syddansk Sundhedsinnov@tion.\nDet foreslås at etablere Syddansk Sundhedsinnov@tion, der samler Region Syddanmarks aktiviteter inden for sundhedsinnovation, velfærdsteknologi og telemedicin.\nSyddansk Sundhedsinnov@tion har følgende formål:\n1) At styrke udbredelsen af løsninger og sikre sammenhængen i implementeringen af telemedicinske og andre teknologiske løsninger i såvel regionens regi som til understøttelse på tværs af sundhedsvæsnets sektorer.\n2) At sikre at behov, udbredelsespotentiale og implementering tænkes ind i udviklingsprojekter og i en strategisk ramme gennem ledelsesmæssig forankring.\n3) At styrke forsknings- og innovationsindsatsen i forhold til sundheds- og velfærdsteknologier og tilhørende services.\n4) At give brugere, medarbejdere, og erhvervsliv en let og enkel adgang til at afprøve og tilføre idéer, teknologier/produkter m.m.\n5) At fungere som bindeled på tværs af sektorer mellem regionens forsknings-, innovations- og implementerings- og erhvervsfremmeindsats.\nMed etableringen af Syddansk Sundhedsinnov@tion forventer Region Syddanmark at skabe følgende resultater:\nSyddansk Sundhedsinnov@tion vil medvirke til, at Welfare Tech Region sammen med erhvervspartnere kan skabe 70 nye arbejdspladser i erhvervslivet inden 2014.\nDer arbejdes i samarbejde med regionens forskningsinstitutioner for en markant forøgelse i hjemtagne strategiske forskningsmidler inden for telemedicin og innovativ teknologi. Der forventes igangsat minimum fem tværfaglige forskningsprojekter inden for KOL, sårbehandling, barselsområdet og evt. spilteknologi med fokus på evidens og udbredelsespotentiale inden udgangen af 2014. Der arbejdes tæt sammen med uddannelsesinstitutionerne, så kommende medarbejdere allerede under uddannelsen introduceres til teknologiske og telemedicinske løsninger og metoder for innovativ tænkning. Tilsvarende styrkes efteruddannelsen af medarbejdere inden for teknologi og telemedicin, samt metoder for innovation og udbredelse.\nInnovation og dokumentation\nEffekter vil blive dokumenteret med medicinske teknologivurderinger (MTV’er), model for vurdering af telemedicin (MASTmodellen) og følgeforskning. Der udvikles en klar model for samarbejde med det private erhvervsliv om udviklingen og afprøvningen af innovative teknologier baseret på offentlige behov og erhvervslivets muligheder.\nDemonstrationsprojekter: Der igangsættes et antal demonstrationer af udviklede teknologiers potentiale inden for beslægtede områder, fx patientkufferten til KOLområdet, hjerteområdet, barselsområdet og til genoptræning.\nInden for to år vil brug af videokonferenceudstyr være udbredt til alle regionens sygehuse i forbindelse med teletolkning samt udskrivnings- og kliniske konferencer. Forskellig anvendelse er afprøvet, og der er udgivet et katalog over mulighederne.\nInden for tre år anvendes telemedicinsk sårbehandling på hele behandlingsområdet.\nDer vil desuden ske udbredelse af markedsbaserede løsninger inden for f.eks. radiologi, samt adgang til billeddiagnostik på tværs af sygehuse inden for tre år.\nFokus på anvendelse af telemedicin til det præhospitale område med etablering af\nambulancejournal/digital forbindelse til ambulancer.\nAfprøvning af nye telemedicinske løsninger til understøttelses af det tværsektorielle samarbejde.\nImplementering og udbredelse sker i tæt samarbejde med it-staben og sygehusene.\nSyddansk Sundhedsinnov@tion består af:\nInvia – Enheden for velfærdsinnovation.\nOPI Lab – Laboratorium for Offentlig-Privat Innovation og velfærdsteknologi.\nG10 – Center for brugerfokuseret innovation.\nEnkelte medarbejdere i MedCom International, der bl.a. arbejder med internationale projekter for Region Syddanmark.\nFra sundhedsstaben (Afdelingen for Kommunesamarbejde og Projektorganisationen for sygehusbyggeri (anlæg)) indstationeres endvidere medarbejdere, som arbejder med opgaver i relation til feltet, som udgøres af udbredelse af velfærdsteknologi og telemedicin. Endvidere overføres medarbejdere, som arbejder med kommunikation og webopgaver bl.a. i relation til opgavefeltet.\nI forbindelse med oprettelsen af Syddansk Sundhedsinnov@tion etableres et mindre sekretariat med tre til fire medarbejdere med specialiserede kompetencer inden for forskning, innovation og udbredelse i relation til velfærdsteknologiske og telemedicinske løsninger.\nMedarbejderne i flere af Region Syddanmarks enheder, der arbejder med innovation og udbredelse af teknologi og telemedicin, vil blive berørt af samlingen af aktiviteter, da den ledelsesmæssige reference overflyttes til afdelingschef Peter Simonsen, der bliver ny chef for Syddansk Sundhedsinnov@tion. Regionens MED-udvalg er den 27. oktober 2011 blevet præsenteret for planerne, og udvalgets bemærkninger medtages i den videre etableringsproces.\nMed etableringen af Syddansk Sundhedsinnov@tion vil der ske en reorganisering i sundhedsstaben. Der etableres en ny afdeling med arbejdstitlen: Afdelingen for Kommunesamarbejde og Kvalitet. Etableringen sker ved at sammenlægge den nuværende Afdeling for Kvalitet og Forskning med de dele af Afdelingen for Kommunesamarbejde, der ikke skal indgå i Syddansk Sundhedsinnov@tion. Samtidig udmøntes en besparelse på 1,5 millioner kr. ved, at en afdelingschefstilling og en vakant stilling nedlægges.\nEtablering af ovennævnte afdelinger foreslås finansieret inden for de eksisterende rammer for drift og anlæg på hovedkonto 1 vedr. Sundhed og hovedkonto 3 vedr. Regional Udvikling. De samlede bevillingsmæssige ændringer er anført nedenfor:\nAfd. for Kommunesamarbejde\nAfd. for Kommunesamarbejde og Kvalitet\nDrift Administration hovedkonto 4\nOverførsel til hkt. 1 og 3\nProjektorganisation for Sygehusbyggeri\nG10 - Innovationscenter for brugerinddragelse\nFinansiering af hovedkonto 4\nDrift- Regional udvikling\nMedCom internationale aktiviteter\n*Lønudgiften forventes reduceret som følge af indtægter fra BIV-projektet.\nDet skal bemærkes, at der er en vis usikkerhed om størrelsen af bidraget fra Regional Udvikling i 2013 og frem, og dermed også budgettet til sekretariatet i samme periode.\nDe nærmere beskrivelser af de foreslåede bevillingsændringer, samt de materielle vilkår herfor fremgår af vedlagte bilag.\nAt etablering af Syddansk Sundhedsinnov@tion godkendes.\nAt etablering af ny afdeling i sundhedsstaben godkendes.\nAt det afsatte rådighedsbeløb til Projektorganisation for sygehusbyggeri reduceres med 0,310 mio. kr. årligt fra 2012.\nAt der meddeles en negativ anlægsbevilling (indeks 124,9) på Projektorganisation for sygehusbyggeri på 0,310 mio. kr. årligt fra 2012.\nAt det afsatte rådighedsbeløb på Innovationscenter for brugerinddragelse reduceres med 1,0 mio. kr. i 2011.\nAt der meddeles en negativ anlægsbevilling (indeks 124,4) på Innovationscenter for brugerinddragelse på 1,0 mio. kr.\nAt bevillingsændringer jævnfør ovennævnte skema godkendes.\nØkonomiske konsekvenser af etablering af Syddansk Sundhedsinnov@tion og ny afdeling i sundhedsstaben\nEfter henvendelse fra Kræftens Bekæmpelse har der været en dialog med regionen om opførelse af nye Kræftrådgivninger tættere på Vejle Sygehus og OUH, bl.a. med det formål at gøre tilbuddene mere synlige og tilgængelige i et samlet sygdomsforløb. På den baggrund foreslås, at der indgås et samarbejde med Kræftens Bekæmpelse om etablering af rådgivningsfunktioner på de to sygehuse, samt at der i den forbindelse sker udlejning af egnet grundstykke til Kræftens Bekæmpelse til opførelse af bygningerne. Kræftens Bekæmpelse/Realdania finansierer opførelsen af de nye centre.\nKræftrådgivninger yder psykosocial rådgivning til kræftpatienter og deres pårørende og spænder over en række både individuelle og gruppebaserede aktiviteter, der omhandler rådgivningssamtaler, patientundervisning, fysiske aktiviteter, kostvejledning mv. Region Syddanmark har en eksisterende aftale med Kræftens Bekæmpelse om kræftrådgivningen, hvor regionen yder et årligt tilskud på 2 mio. kr. til Kræftens Bekæmpelse til varetagelse af opgaver inden for psykosocial rådgivning, supervision og undervisning af sygehuspersonale mv. Denne aftale fortsætter, idet nærværende sag primært knytter sig til et spørgsmål om at flytte rådgivningsfunktionerne tættere på sygehusene.\nFormålet med placering af de nye rådgivninger tættere på de onkologiske centre er bl.a. at gøre tilbuddene mere synlige og tilgængelige i hele sygdomsforløbet, således at rådgivning kan gives tæt på patienter både under og efter behandling, ligesom tilbuddene bedre kan udvides til andre målgrupper, som i dag i mindre grad benytter sig af mulighederne. Samtidig vil placeringen på sygehusene udvide mulighederne for samarbejde med det sundhedsfaglige personale.\nPå baggrund af dette koncept har regionen været i dialog med Kræftens Bekæmpelse om mulighederne for etablering af nye kræftrådgivninger på det eksisterende Odense Universitetshospital og Sygehus Lillebælt i Vejle. I forhold til begge sygehusenheder lægges der op til en løsning, hvor Kræftens Bekæmpelse lejer et egnet grundstykke på sygehusmatriklen, og som nybyggeri finansierer og opfører et nyt kræftrådgivningscenter.\nEtablering af et rådgivningscenter tættere på sygehuset skal bl.a. ses som led i udviklingen af Vejle Sygehus som specialsygehus med fokus på kræftområdet, og ambitionen er således, at et samarbejde om disse funktioner kan være med til at give patienterne et bedre og mere sammenhængende forløb i forbindelse med udredning og behandling for en kræftsygdom.\nKonkret foreslås, at Kræftens Bekæmpelse på et lejet areal ved Beriderbakken opfører og finansierer et nyt Kræftrådgivningscenter på forventet ca. 1.000 m2. Udover de rene rådgivningsfunktioner er der lagt op til, at sygehuset også skal have funktioner i bygningen, idet det planlægges at etablere en palliativ rehabiliteringsenhed i bygningen, hvor bl.a. det palliative team skal have til huse. Det betyder, at Vejle Sygehus forventer at leje sig ind i dele af det nye center - 200-400 m2.\nPå det eksisterende OUH lægges der tilsvarende op til, at Kræftens Bekæmpelse opfører en permanent bygning, ca. 600 m2 på et lejet areal ved C.M. Madsens sti. Kræftens Bekæmpelse har herudover foreslået at opføre en træningshal på 100-150 m2 med henblik på gennemførelse af rehabiliteringsaktiviteter for kræftpatienter. OUH er i princippet indstillet på at indgå i et samarbejde om udbygning og anvendelse af træningsfaciliteterne til rehabilitering/specialiseret genoptræning af kræftpatienter. De nærmere vilkår for samarbejdet skal aftales mellem Kræftens Bekæmpelse og OUH. Muligheden for at indplacere palliative funktioner vil også blive overvejet.\nDer skal indgås konkrete leje- og driftsaftaler med Kræftens Bekæmpelse om lejemålene og drift af bygningerne. De præcise vilkår for og omfanget af sygehusenes lejemål i kræftrådgivningscentre kendes ikke på nuværende tidspunkt. Det bemærkes, at såfremt værdien af lejemålet overstiger 5 mio. kr., vil der skulle ske deponering. I givet fald vil sagen blive forelagt regionsrådet igen på et senere tidspunkt.\nPå nuværende tidspunkt forventes det, at de nye rådgivninger kan være etableret i 2. halvår 2013.\nAt der som skitseret udlejes et grundstykke ved henholdsvis Sygehus Lillebælt i Vejle og Odense Universitetshospital til Kræftens Bekæmpelse til formålet.\nAt sundhedsdirektøren bemyndiges til at indgå de konkrete drifts- og lejeaftaler, dog således at hvis værdien af lejemålet overstiger 5 mio. kr., vil der skulle ske deponering, og sagen vil blive forelagt regionsrådet igen på et senere tidspunkt\nDer er mangel på kapacitet på respirationsområdet i det danske sundhedsvæsen. Med etableringen af et syddansk respirationscenter vil den samlede kapacitet på respirationsområdet blive øget, og det kan på sigt bidrage til et fald i ventetiden på behandling. I den sammenhæng har Region Syddanmark fået Sundhedsstyrelsens godkendelse til at etablere et respirationscenter på Odense Universitetshospital (OUH) i et formaliseret samarbejdet med Respirationscenter Øst på Rigshospitalet.\nFor nuværende er der kun respirationscentre i Region Midtjylland og i Region Hovedstaden. Borgere fra Region Syddanmark, der har brug for behandling på et respirationscenter, bliver primært behandlet i Region Midtjylland. Med etableringen af et syddansk center vil regionen fremover have et tilbud til syddanske borgere på OUH. Regionsrådet skal nu tage stilling til rammerne for etableringen af respirationscenteret og bevillige de økonomiske midler, som OUH har brug for til etablering og drift af Respirationscenter Syd.\nFormål med etableringen af Respirationscenter Syd\nKapaciteten på respirationsområdet i sundhedsvæsenet har været utilstrækkelig igennem en lang periode. Det har blandt andet medført uhensigtsmæssige og lange ventetider. For eksempel i forbindelse med oplæring af hjælperhold til meget plejekrævende respirationspatienter. Respirationscenteret på OUH vil således ikke alene bidrage til at forbedre behandlingsmulighederne for syddanske patienter, men øge den samlede behandlingskapacitet i hele sundhedsvæsenet. Ønsket om at øge den samlede kapacitet på respirationsområdet, forventes at være en del af baggrunden for Sundhedsstyrelsens godkendelse af varetagelse af funktionen på OUH.\nDer er også andre formål med at etablere Respirationscenter Syd. Region Syddanmark vil via det kommende respirationscenter opbygge et behandlingstilbud i eget regi til gavn for patienter i Region Syddanmark, som fremover ikke behøver at gøre brug af behandlingstilbud i andre regioner. Dog vil der være patienter med meget specialiserede behov, der fortsat skal behandles på de øvrige respirationscentre. Det kan eksempelvis være børn i respiratorbehandling. Samtidig vil centeret styrke de faglige kompetencer og udviklingsmuligheder på OUH, når der fremover varetages yderligere en højt specialiseret funktion på det anæstesiologiske område.\nDesuden vil Region Syddanmark bidrage til at øge kapaciteten på respirationsområdet i hele det danske sundhedsvæsen.\nI forbindelse med specialeplanlægningen har Sundhedsstyrelsen således godkendt, at OUH varetager den højt specialiserede funktion diagnostik og behandling og efterbehandling af svære vejrtrækningsproblemer (kronisk respirationsinsufficiens) i et formaliseret samarbejde med Rigshospitalet i specialet anæstesiologi. Med henblik på varetagelsen af den højt specialiserede funktion, skal OUH nu iværksætte etableringen af et respirationscenter, som en afdeling under anæstesiologisk afdeling. Indretningen og organiseringen af centeret og den behandling der skal foretages, er udarbejdet i samarbejde mellem anæstesiologisk afdeling, neurokirurgisk afdeling og lungemedicinsk afdeling på OUH. Centeret vil blive benævnt Respirationscenter Syd.\nDer er ikke en præcis afgrænsning af hvilke patientgrupper, der vil være omfattet af centerets tilbud. Patienterne er karakteriserede ved at være ramt af kronisk vejrtræningsbesvær, og deres tilstand vil ofte kræve benyttelse af respirationsterapi. De primære målgrupper for centeret er ALS-patienter (aggressiv sklerose), muskelsvindpatienter og patienter med komplicerede søvnforstyrrelser.\nDet forventes, at respirationscenteret vil få en årlig aktivitet omkring 358 ambulante besøg og 219 indlæggelser, svarende til godt 657 sengedage. På den baggrund skal Respirationscenteret etableres med en søvnmonitoreringsplads og en plads til hjælperoplæring samt ambulant opfølgning. Det vil give Respirationscenter Syd kapacitet til at forestå oplæringen af 8-10 hjælperhold årligt.\nRespirationscenteret vil blive etableret pr. 1. januar 2012 i et formaliseret samarbejde med Respirationscenter Øst på Rigshospitalet. Tilbuddet til patienter med søvnapnø vil starte pr. 1. januar 2012. De øvrige funktioner vil være etableret og i drift i september 2012.\nDet skal løbende vurderes, om den volumen, der nu etableres, er tilstrækkelig til at skabe det ønskede behandlingstilbud og den forventede aflastning af de to øvrige respirationscentre i Danmark. Det vil være muligt på sigt umiddelbart at etablere en yderligere plads til oplæring af hjælperhold, hvis det viser sig, at der er behov herfor. En sådan udvidelse af kapaciteten vil blive forelagt regionsrådet.\nOpbygningen af Respirationscenter Syd medfører en række etableringsomkostninger på OUH. De forventes at andrage godt 1,2 mio. kr., når centeret er fuldt udbygget. Etableringsomkostningerne går til blandt andet respiratorer, ilt-aggregater og uddannelse og oplæring af personale. Midlerne bevilliges OUH i 2012. Endvidere skal der bevilliges en årlig ramme på godt 7,6 mio. kr. til drift af det fuldt ud etablerede respirationscenter.\nDriften finansieres alene ved en rammebevilling. I den sammenhæng vil udgifter til apparatur og utensilier i forbindelse med masker og lignende til behandling af søvnapnø og hjemmerespiration blive refunderet til OUH i lighed med den nuværende ordning. Når der foreligger et overblik over den faktiske aktivitet på respirationscenteret, kan det overvejes, om det er hensigtsmæssigt at finansiere dele af aktiviteten via takststyring.\nDa patienter fra Region Syddanmark med behov for respirationsbehandling for nuværende behandles på de to respirationscentre i henholdsvis Region Midtjylland og Region Hovedstaden, finansieres den fremtidige drift af Respirationscenter Syd af det forventede mindre forbrug af Region Syddanmarks nuværende aktivitet på Respirationscenter Vest (Midtjylland) og Respirationscenter Øst (Hovedstaden). Region Syddanmarks udgifter hertil andrager godt 9,5 mio. kr. årligt. Uden etablering af et syddansk respirationscenter, forventes denne udgift at ville være stigende i årene fremover.\nAt der etableres et Respirationscenter Syd på Odense Universitetshospital i formaliseret samarbejde med Respirationscenter Øst pr. 1. januar 2012.\nAt OUH bevilges 1,239 mio. kr. i 2012 til afholdelse af etableringsomkostninger i forbindelse med opbygningen af Respirationscenter Syd, finansieret af prioriteringspuljen.\nAt OUH bevilges 2,6 mio. kr. pr. 1. januar 2012 til drift af Respirationscenter Syd i 2012 og derefter 7,587 mio. kr. årligt pr. 1. januar 2013, finansieret af kontoen for udgifter til fremmede sygehuse.\nEt Ronald McDonald Familiehus er et sted, hvor familier til børn med alvorlig og langvarig sygdom kan bo, mens barnet er indlagt på hospitalet. Huset er et supplement til hospitalets tilbud til børn og forældre. Ronald McDonald Børnefond ønsker at etablere et familiehus i tilknytning til regionens nye universitetshospital i Odense (Nyt OUH). Med indeværende sag fremlægges udkast til rammeaftale om etablering af et familiehus ved Nyt OUH.\nRegionsrådet tiltrådte på sit møde den 26. april 2010, at muligheden for et Ronald McDonald Familiehus skulle belyses i projektkonkurrencen for Nyt OUH. En mulig placering er skitseret i vinderforslaget fra totalrådgiverkonsortiet Medic OUH.\nEn arbejdsgruppe med repræsentanter fra Planlægning og udviklingsafdelingen i Region Syddanmark, Projektorganisationen for Nyt OUH, Odense Universitetshospital og Ronald McDonald Børnefond har udarbejdet forslag til rammeaftale om etablering og drift af et Familiehus ved Nyt OUH.\nFamiliehuset er et tilbud om en midlertidig bolig til familier med langvarigt og/eller alvorligt syge børn indlagt på regionens nye universitetshospital i Odense. Familiehuset kan rumme 12 familier.\nFamiliehuset supplerer universitetshospitalets almindelige tilbud om ophold og overnatning for forældre i børneafdelingen.\nRonald McDonald Børnefond etablerer og driver Familiehuset. Fonden afholder således alle anlægsudgifter og driftsudgifter til Familiehuset, dog stiller Region Syddanmark byggemodnet grund på 4.000 m2 med tilhørende tilkørselsfaciliteter til rådighed for opførelse af Familiehuset, ligesom Odense Universitetshospital afholder udgifter til ejendomsskatter mv. Ronald McDonald Børnefond har godkendt rammeaftalen om etablering af et familiehus.\nRonald McDonald Børnefond kan opkræve betaling fra familierne for ophold i Familiehuset. Betalingen kan maksimalt udgøre 20 % af driftsudgifterne til Familiehuset. Dette svarer til en tilsvarende ordning på Rigshospitalet, hvor der opkræves 100 kr./dag/værelse for opholdet. Familien kan søge dette dækket af hjemkommunen. Betalingen er Region Syddanmark uvedkommende.\nRammeaftalen mellem Region Syddanmark og Ronald McDonald Børnefonden vedrørende et familiehus sendes til Konkurrencestyrelsen med henblik på afklaring af, hvorvidt byggeriet af et Ronald McDonald Familiehus i tilknytning til Nyt OUH er omfattet af de offentlige udbudsregler for byggeri.\nAt udkastet til rammeaftale mellem Region Syddanmark og Ronald McDonald Børnefond om etablering af Familiehus ved Nyt OUH godkendes.\nRammeaftale om Ronald McDonald Familiehus\nRonald McDonald Familiehus\nRegionsrådet har besluttet, at der skal ske en periodisk rapportering til regionsrådet om fremdriften i Region Syddanmarks kvalitetsfondsprojekter. Denne sag indeholder den 4. rapportering om kvalitetsfondsprojekternes fremdrift.\nRapportering nr. 4 viser, at kvalitetsfondsprojekterne holder sig inden for rammerne.\nPå baggrund af økonomiaftalen for 2012 pågår der i øjeblikket et arbejde på nationalt plan omkring udvikling af et fælles administrationsgrundlag for rapportering til staten. Endvidere er Rigsrevisionen i øjeblikket ved at undersøge, hvordan Indenrigs- og Sundhedsministeriet og regionerne har forberedt sygehusbyggerierne med finansiering fra Kvalitetsfonden. Resultaterne af disse tiltag kan senere påvirke skabelonen for rapportering i Region Syddanmark. I øjeblikket afventes administrationsgrundlaget, inden udbygning med den eksterne revisors påtegning af rapporteringerne.\n4. rapportering om kvalitetsfondsprojekter\nDer er udarbejdet en redegørelse for, hvordan det går med at udmønte dele af den fremtidige sygehusstruktur i Region Syddanmark. Redegørelsen viser overordnet, at udmøntningen i store træk foregår som planlagt, og at den fremtidige sygehusstruktur i hovedtræk vil være på plads i 2018 som planlagt.\nI vedhæftede redegørelse er der givet status for, hvor langt man er nået med blandt andet at udmønte regionsrådets beslutninger om:\nomlægninger, renoveringer og nybygninger af sygehuse, incl. kvalitetsfondsbyggerierne\ndet grænseoverskridende samarbejde med Tyskland\nsamarbejdet med øvrige regioner\nspeciale- og funktionsfordeling\nDet fremgår af redegørelsen, at udmøntningen i store træk foregår som planlagt, så den fremtidige sygehusstruktur i Region Syddanmark i hovedtræk vil være på plads i 2018 som planlagt. I forbindelse med udpegningen af rådgiverkonsortiet for Nyt OUH blev tidsplanen for Nyt OUH justeret, så det nye universitetshospital tages i brug i 2020.\nSpeciale- og funktionsfordelingen vil efterfølgende blive uddybet med en særskilt status.\nStatus af sept 2011 for gennemførelsesplanen\nStatus for sygehusbyggerier 3. kvt 2011\nRegionsrådet har tidligere besluttet at igangsætte en proces, der skal føre til en revision af ”Politik for Sundhedsforskning i Region Syddanmark”. Der foreligger nu et forslag til ny politik for sundhedsforskning i Region Syddanmark, som regionsrådet skal tage stilling til.\nRegionsrådet besluttede den 22. november 2010 at igangsætte en proces, der skal føre til en revision af "Politik for Sundhedsforskning" og:\nDet regionale strategiske forskningsråd har på baggrund af Sundhedsudvalgets drøftelser og interessenternes input udarbejdet et forslag til en revideret udgave af ”Politik for Sundhedsforskning", som blev forelagt Sundhedsudvalget den 3. oktober 2011. Det regionale strategiske forskningsråd har efterfølgende udarbejdet en version til endelig drøftelse.\nAt den reviderede Politik for Sundhedsforskning i Region Syddanmark godkendes.\nForslag til revideret Politik for sundhedsforskning\nPå regionsrådets møde den 13. december 2010 blev besluttet følgende:\nKriterierne for at opnå støtte fra puljen opsættes i det regionale strategiske forskningsråd ud fra følgende:\nDer er vedlagt bilag med oversigt over ansøgninger, der er indstillet til støtte.\nAt de tre nævnte forskningsprojekter støttes med i alt 1 mio. kr.\nDer stilles derfor forslag om at omlægge aktiviteterne på Ærø Sygehus.\nUdfordringen vedrører særligt varetagelsen af akutte kejsersnit i forbindelse med det fødselstilbud, som findes på øen. Selv om gravide kvinder med risiko for at have behov for kejsersnit visiteres væk fra øen, vil man ikke helt kunne undgå, at der i akutte nødstilfælde kan blive behov for kejsersnit.\nSiden regionens start er der foretaget tre kejsersnit på Ærø Sygehus - et i 2007 og to kejsersnit i 2010. Med så begrænset et antal kejsersnit er det vanskeligt at sikre et bæredygtigt fagligt miljø og en høj standard. Hertil følger, at mulighed for døgndækkende lægeligt kejsersnitberedskab med fremmøde på sygehuset inden for kort tid kræver, at der altid er en læge på øen, der kan foretage kejsersnit. Aktuelt er der to sygehuslæger uden obstetrisk speciallægeuddannelse på Ærø Sygehus, som kan udføre akut kejsersnit. Disse to læger skiftes til at have vagt (fremmøde inden for 10 minutter). Denne løsning er imidlertid ikke holdbar i længden, idet vagthyppigheden i en sådan toskiftet vagt er meget høj.\nFødsel på Ærø Sygehus er i dag muligt for gravide på Ærø med forventet normal fødsel. Der er to jordemødre på Ærø, som arbejder under såkaldt ø-ordning, hvilket betyder, at de skiftes til at have vagt en uge ad gangen.\nat der forsat er jordemoderkonsultation, fødsels- og forældreforberedelse samt besøg efter fødslen på Ærø\nat selve fødslen pr. 1. april 2012 sker på Svendborg Sygehus eller som decideret hjemmefødsel\nat Ø-ordningen baseret på 2 faste jordemødre på Ærø videreføres, dog således at de 2 jordemødre, der indgår i Ø-ordningen, varetager et vist antal fødsler årligt på Svendborg sygehus\nI 2011 blev der i årets første 8 måneder udført 115 operationer på ambulante patienter og 31 operationer på indlagte patienter på Ærø Sygehus. Den akutte kirurgi på Ærø er ligeledes yderst beskeden. I år til dato er der ikke foretaget akut kejsersnit, men der er i de første 8 måneder af 2011 gennemført 4 akutte indgreb med anæstesi. En journalgennemgang viser, at alle 4 patienter uden risiko kunne være overflyttet i god ro og orden til f.eks. Svendborg Sygehus, hvis der ikke havde været et kirurgisk beredskab tilstede på Ærø.\nMuligheden for at indlægge akutte medicinske patienter foreslås bevaret. Den forholdsvise lange transporttid fra ø til fastland - som kun kan ske i dagtiden, taler for, at der forsat vil være behov for at kunne indlægge akutte medicinske patienter på Ærø Sygehus uden for almindelig dagtid. Opgørelser over indlagte patienter viser, at der årligt bliver indlagt lidt under 200 patienter efter kl. 20.00 og frem til næste morgen kl. 8.00. Hertil kommer, at 1/3 af øens befolkning er over 65 år, hvilket kan godtgøre et særligt behov for et medicinsk sengeafsnit, som kan betjene lokalbefolkningen.\nDet anbefales, at :\nder gøres en indsats for kompetencevedligeholdelse af personale, eksempelvis ved at personalet kan deltage i behandlingen af akutte patienter på Svendborg Sygehus ect.\nDet bemærkes, at ovenstående ændringer udelukkende foreslås af faglige grunde, og at besparelsespotentialet er beskedent ved omlægningerne.\nDer tilrettelægges en personaleproces, hvor muligheden for at reducere bemandingen ved naturlig afgang eller ved omplacering undersøges. I overensstemmelse med regionens personalemæssige garantier i forbindelse med strukturændringer vil de medarbejdere, der bliver berørt af ændringerne, være omfattet af personalegarantien, og vil derfor blive tilbudt andet arbejde i regionen.\netablering af patientholtelsfaciliteter til fødende patienter med familier i Svendborg\nAt sende vedhæftede notat i høring. Notatet indeholder forslag om :\nAt fødsler på Ærø Sygehus ophører pr. 1 april 2012.\nAt såvel den planlagte kirurgi som den akutte kirurgi på Ærø Sygehus ophører pr. 1. april 2012.\nAt nettobesparelsen ved strukturændringen tilføres centrale rammer med virkning fra 2013 og frem.\nAt de eksakte økonomiske konsekvenser indarbejdes i budgetterne ved en kommende budgettilpasning.\nÆrø Operationsaktivitet i 2010 og 2011\nUdtalelse fra LMU på Ærø\nSyddansk Uddannelsesaftale blev indgået i september 2009 og gælder i fire år. Regionsrådet har besluttet, at uddannelsespuljen primært skal øremærkes til aktiviteter, der udspringer af Syddansk Uddannelsesaftale i 2010-2013.\nRegionsrådet skal fastlægge temaer for uddannelsespuljen 2012. Styregruppen for Syddansk Uddannelsesaftale anbefaler, på baggrund af en drøftelse af udkast til Syddansk Uddannelsesaftales handlingsplan for 2012-2013, tre temaer for Uddannelsespuljen 2012 til regionsrådet.\nSyddansk Uddannelsesaftale er Region Syddanmarks samlede uddannelsessatsning, der med udgangspunkt i ungdomsuddannelserne samler alle aktører: Kommuner, uddannelsesinstitutioner, erhvervsliv m.fl. om at nå målet om at 95% får en ungdomsuddannelse (95 % målet)\nStyregruppen for Syddansk Uddannelsesaftale besluttede i juni 2011 at udvide Syddansk Uddannelsesaftale til at omfatte målet om, at 50% af de unge gennemfører en videregående uddannelse (50 % målet) , samt målsætningen om Region Syddanmark som Scienceregion (Sciencemålet).\nTemaer for uddannelsespuljen 2012\nPå det seneste møde i styregruppen for Syddansk Uddannelsesaftale den 6. oktober 2011, blev temaerne for uddannelsespuljen 2012 drøftet, med udgangspunkt i udkast til Syddansk Uddannelsesaftales handlingsplan for 2012-2013. Handlingsplanen og Region Syddanmarks uddannelsesstrategi 2012 – 2015, skal begge behandles i regionsrådet i december 2011.\nStyregruppen besluttede at anbefale regionsrådet nedenstående temaer og ansøgningsfrister til uddannelsespuljen for 2012:\n1. Syddanske talenter (13. januar 2012)\n- Alle typer af talenter skal fremmes i hele uddannelsessystemet, både i grundskolen, på ungdomsuddannelserne, og på de videregående uddannelser. Temaet retter sig mod 95% målet, 50% målet og sciencemålet.\n2. Uddannelsessamarbejder (1. juni 2012)\n- Nye samarbejder mellem uddannelsesinstitutioner og andre, kan være en vej til at styrke både kvaliteten og den geografiske spredning af ungdomsuddannelserne. Temaet retter sig mod 95% målsætningen.\n3. Praktikpladser til alle (1. juni 2012)\n- Der skal være praktikpladser til alle syddanske unge på erhvervsuddannelserne. Syddansk Uddannelsesaftale vil arbejde for flere praktikpladser. Temaet retter sig mod 95% målsætningen.\nAlle tre temaer udspringer af udkast til Syddansk Uddannelsesaftales Handlingsplan for 2012-2013, og svarer i store træk til de tre fyrtårne i handlingsplanen, som der vil blive sat særligt fokus på, hvis Syddansk Uddannelsesaftales handlingsplan 2012-2013 godkendes af regionsrådet i december 2011. Den største forskel er, at campus ikke indgår i overskriften på det foreslåede tema om Uddannelsessamarbejder, men kan indgå i projekter under temaet.\nStyregruppen anbefaler dertil regionsrådet, at uddannelsespuljen på ca. 18 mio. kr. bliver delt op i to, så halvdelen er til rådighed til første tema i januar 2012, og den anden halvdel er til rådighed til de to temaer i juni 2012.\nAt temaerne for uddannelsespuljen og ansøgningsfrister i 2012 bliver:\n1. Syddanske talenter (13. januar 2012).\n2. Uddannelsessamarbejder (1. juni 2012).\n3. Praktikpladser til alle (1. juni 2012).\nAt uddannelsespuljen deles i to lige store puljer til hhv. ansøgningsfristen i januar 2012 og fristen i juni 2012.\nBeslutning i Udvalget for Regional Udvikling den 31-10-2011\nIndstillingen anbefales over for regionsrådet, idet tema 2 omformuleres til "Uddannelsessamarbejde, herunder campus".\nEuropean Entrepreneurial Region (EER) er et projekt, hvor EU-regioner med særlige iværksættervisioner udpeges uafhængigt af deres størrelse, velstand og kompetencer. Regioner med den mest overbevisende og fremsynede politiske strategi bliver udnævnt til årets iværksætterregioner. Formålet med initiativet er at skabe dynamiske grønne iværksætterregioner i hele Europa. Ordningen blev igangsat i 2009, og hidtil er seks regioner blevet udnævnt.\nEn udnævnelse indebærer ikke tildeling af midler.\nVed vedtagelse af budget 2012 blev det besluttet, at Region Syddanmark skulle ansøge om at blive europæisk iværksætterregion. Der udmøntes 0,5 mio. kr. til formålet i 2012 fra erhvervsmidlerne. Midlerne udmøntes efter anbefaling fra udvalget for regional udvikling\nEn arbejdsgruppe bestående af Danfoss Universe/Young Enterprise, Væksthus Syddanmark, SDEO og Region Syddanmark har udarbejdet vedlagte ansøgning om at blive europæisk iværksætterregion i 2013.\nRegionale parter (Erhvervskontorer, SDU, uddannelsesinstitutioner m.fl.) er involveret i arbejdet. Der er ansøgningsfrist 10. november 2011. Udnævnelse af vindere sker primo 2012.\nOmdrejningspunktet for ansøgningen er Vækstforums strategi og den syddanske vækstmodel suppleret med øvrige parters indspil, herunder bl.a.Young Enterprise, den internationale dimension samt en udbredelse af Danfoss’innovationskonkurrence koncept ”Man on the Moon”.\nParterne bag ansøgningen vil arbejde for at\n· fremme en bæredygtig udvikling igennem en fælles syddansk vækstmodel med fokus på offentlig-private partnerskaber og regionale styrkepositioner inden for bæredygtig energi, velfærdsteknologi samt turisme og design,\n· styrke iværksætterkulturen i regionen og\n· fremme og styrke internationalisering og grænseoverskridende klyngesamarbejde.\nFor Syddanmark vil en eventuel udnævnelse betyde en europæisk anerkendelse af de erhvervsfremmende indsatser i regionen, hvilket også vil kunne bruges i den nationale/internationale markedsføring af regionen og dens virksomheder. Projektet vil også være til gavn for hele regionen og vil medføre et styrket samarbejde på regionalt niveau mellem de aktører, der arbejder med iværksætteri.\nDa ansøgningsfristen er den 10. november 2011, er ansøgningen fremsendt med forbehold for regionsrådets godkendelse.\nPå grund af den snævre tidsfrist og den planlagte mødekadence vil udvalget for Regional Udvikling behandle sagen på møde den 21. november 2011, dvs. efter forretningsudvalgets behandling af sagen. Udvalgets anbefaling vil foreligge til regionrådets behandling af sagen den 28. november 2011.\nDet skal bemærkes, at ansøgningen, der er vedlagt som bilag, stadig er i udkast. Der vil derfor kunne ske enkelte justeringer inden fremsendelse. Den endelige ansøgning som fremsendt, vil være vedlagt som bilag til regionsrådets dagsorden.\nAt ansøgningen om Europæisk Iværksætterregion godkendes.\nEndelig udkast til ansøgning\nBilag til ansøgning - Competition\nMed baggrund i bl.a. den kommende fokusering af Region Sønderjylland-Schleswigs arbejdsfelter til kultur, sprog, skole, ungdom og arbejdsmarked, foreslås det, at den organisatoriske forankring for Region Sønderjylland-Schleswig overdrages fra Region Syddanmark til Aabenraa kommune fra 1. januar 2012.\nRegionsrådet tiltrådte på mødet den 24. oktober 2011 ny aftale om det dansk-tyske samarbejde i Region Sønderjylland-Schleswig. De øvrige 7 parter bag Region Sønderjylland-Schleswig har eller forventes at godkende aftalen i november 2011.\nOrganisationens daglige arbejde varetages af et grænsekontor i Bov med ca. 10 medarbejdere. I henhold til aftalen ligger den organisatoriske forankring hos en eller flere parter efter særskilt aftale. På nuværende tidspunkt er medarbejderne ansættelsesmæssigt placeret under Region Syddanmark.\nDet foreslås, at Region Sønderjylland-Schleswigs organisatoriske forankring fra 1. januar 2012 overdrages fra Region Syddanmark til Aabenraa kommune. Der vedlægges udkast til ”Aftale om overdragelse af den organisatoriske forankring for Region Sønderjylland-Schleswig fra Region Syddanmark til Aabenraa Kommune”.\nBaggrunden for ændring af den organisatoriske forankring er at skabe en adskillelse mellem Regionskontoret som organ for det konkrete grænseoverskridende samarbejde og projekter samt Region Syddanmark som forvaltningsenhed for INTERREG IV A-programmet. Ved ydelse af tilskud fra INTERREG IV A-programmet skal der være en adskillelse mellem disse to funktioner. Sønderjylland-Schleswig vil få mulighed for at modtage tilskud fra INTERREG IV A-programmet til grænseoverskridende projekter.\nEt andet formål med ændringen er, at den nye aftale om Region Sønderjylland-Schleswig indeholder en nyorientering af Region Sønderjylland-Schleswigs arbejdsfelter, således at formålet med det grænseoverskridende samarbejde fokuseres omkring kultur, sprog, skole, ungdom og arbejdsmarked. I Region Syddanmarks vision for det dansk-tyske samarbejde 2011-2020 arbejdes der med andre kerneområder: erhvervsudvikling, forskning og uddannelse, synliggørelse og infrastruktur.\nOverdragelsen til Aabenraa Kommune betyder, at alle faste medarbejdere hos Region Sønderjylland-Schleswig med tilhørende opgaver overføres til ansættelse i kommunen pr. 1. januar 2012 efter reglerne i lov om virksomhedsoverdragelse. Regionshusets MED-udvalg behandlede sagen på mødet den 26. oktober 2011.\nEfter virksomhedsoverdragelsen støtter Region Syddanmark fortsat og er en aktiv part i\nAabenraa Byråd behandler sagen den 30. november 2011.\nAt den organisatoriske forankring for Region Sønderjylland-Schleswig overdrages fra Region Syddanmark til Aabenraa kommune pr. 1. januar 2012, under forudsætning af Aabenraa Byråds godkendelse af overdragelsen.\nAftale om overdragelse af RSS til Aabenraa\nSom en del af arbejdet med at etablere erstatningsboliger til det tidligere Strandvænget er der udarbejdet forslag til plan for placering af Lilleskov og Skovhuse samt plan for fællesfunktioner og dagtilbuddet Østerhuse. Materialet har været i administrativ høring og der har været afholdt orienteringsmøde med de pårørende.\nEfter udarbejdelsen af helhedsplanen for det tidligere Strandvænget i efteråret 2010 har nærmere tekniske undersøgelse vist, at de bestående bygninger på Skaboeshusevej i Nyborg ikke kan anvendes, primært på grund af for lav indvendig lofthøjde. Dette forhold betyder, at bygningsreglementet ikke kan opfyldes.\nTo arbejdsgrupper med repræsentanter fra pårørende, ledelse og medarbejdere fra de berørte tilbud i Nyborg samt medarbejdere fra Regionshuset har derfor udarbejdet vedlagte forslag til plan, som nu har været i administrativ høring i perioden 1. til 22. august 2011.\nDer er afholdt møde den 16. august 2011om høringsmaterialet, inkl. forslag til scenarier med de pårørende på Lilleskov, Skovhuse, Engbo og Østerhuse. I mødet deltog også formanden for socialudvalget Bente Gertz.\nDer var på mødet og i høringssvarene grundlæggende stor opbakning til planen, herunder til at få adskilt de tre døgntilbud i meget selvstændige enheder med forskellige typer beliggenhed (centralt i Nyborg og bynært), at Østerhuse drives med to afdelinger i Nyborg i umiddelbar nærhed til de tre døgntilbud Lilleskov, Skovhuse og Engbo, at de to eksisterende produktionskøkkener anvendes som udgangspunkt, at svømmehallen lukkes samt at parken afgrænses så driften og taksterne ikke belastes.\nDe områder, der har været bemærkninger til, er:\n1. mulighed for placering af boligerne på begge sider af de almene boliger i 1A\n2. fastholdelse af køkkenfunktionen i forbindelse med tilbuddene og gerne et på hvert tilbud\n3. ønske om at fastholde svømmehallen\n4. model for afgrænsning af parken, så den ikke vil komme til at belaste driften og dermed taksterne\nKort resumé af de 6 høringssvar, høringssvarene og optegnelser fra orienteringsmødet samt høringsmaterialet er vedlagt.\nHøringssvarene har medført følgende justeringer og forslag til den oprindelige plan:\nAd 1. Det vurderes, at det er muligt at placere op til 16 boliger i Slugten. Denne placering forventes kun at ville medføre en mindre merudgift på grund af jordbundsforholdene. Slugten ligger, ligesom Skærehaven, inden for skovbeskyttelseslinjen, men mellem eksisterende byggeri, hvor Skærehaven er op til skoven. Det vurderes derfor som mindre sandsynligt, at der vil komme indsigelser mod placering af boliger i Slugten.\nAd 2. Det foreslås, at der igangsættes et arbejde med at beregne de mulige scenarier for køkkenerne, evt. af eksternt firma med speciel ekspertise på området.\nAd 3. Det vurderes ud fra et fagligt og praktisk synspunkt, at faciliteterne i Nyborg Badeland kan give borgerne et reelt og anvendeligt alternativ til de bestående muligheder i svømmehallen på Skaboeshusevej. Den udfordring, der er i forhold til anvendelse af svømmebad, er personaleledsagelse og den økonomiske udfordring vil være der, uanset hvor svømmehallen er placeret.\nAd 4. Der er fra Region Syddanmarks side taget kontakt på politisk niveau til Nyborg kommune med henblik på at finde en løsning på blandt andet udfordringen omkring parken. Der er aftalt møde mellem regionsrådsformanden og borgmesteren i Nyborg kommune i starten af december 2011.\nSocialudvalget blev orienteret den 25. august og 11. oktober 2011.\nTeknik- og Miljøudvalget i Nyborg kommune tog en principiel byplanmæssig drøftelse af planen på et møde den 24. oktober 2011. Udvalget kan principielt godkende, at der arbejdes videre med de skitserede muligheder ved Vestergade. Udvalget besluttede, at der skal udarbejdes en helhedsplan for hele området ved Strandvænget, hvor eventuel ny bebyggelse i området skal indarbejdes. Region Syddanmark er i dialog med Nyborg kommune om den fremtidige plan for området.\nAt Lilleskov placeres med 48 boliger på kollegiegrunden ved Nyborgskolen i Nyborg by.\nAt Skovhuse placeres med 16 boliger på området ved Nyborgskolens gymnastiksal og med 16 boliger i Slugten mellem 1A og Børnehusene på Skaboeshusevej. Sammen med de eksisterende 16 boliger i 1A vil Skovhuse bestå af i alt 48 boliger.\nAt Østerhuse fremover består af to afdelinger. Den ene er Låddenhøj med uændret placering i nærhed til den foreslåede placering af Lilleskov. Den anden er Påfuglen, som flyttes til grunden ved siden af den kommende placering af døgntilbuddet Engbo på Skaboeshusevej.\nAt de nuværende produktionskøkkener på kollegiegrunden og Skaboeshusevej anvendes indtil der kan tages beslutning på baggrund af beregnede scenarier for køkkenerne af et eksternt firma med speciel ekspertise på området.\nAt svømmehallen nedlægges.\nAt der findes en løsning, således at parken ikke vil komme til at belaste driften og dermed taksterne for de nuværende og kommende tilbud på Skaboeshusevej.\nHøringssvar august 2011\nOptegnelser fra orienteringsmøde 16-08-2011\nHøringsmateriale af 28-07-2011\nBrev fra Nyborg kommune af 25. oktober 2011 vedr. høring\nMøde med folketingsmedlemmer\nDer er indbudt til møde med folketingsmedlemmer valgt i Region Syddanmark den 19. december\nAkutfunktionen i Svendborg\nDer er rettet henvendelse til sundhedsministeriet vedr. møde om akutfunktionen i Svendborg. Der er endnu ikke kommet svar med en mødedato fra ministeriet.\nHenvendelse til regeringen om midler til motorvejstilslutning\nRegeringen har i sit oplæg til finanslov for 2012 planlagt at fremrykket investeringer for 18,7 mia. kr. Eftersom finansieringen af motorvejstilslutningsanlægget ved Nyt OUH ikke indgår i fremrykningen og dermed endnu er på plads, har regionsrådsformanden sammen med borgmester Anker Boye rettet henvendelse til statsminister Helle Thorning-Schmidt, finansminister Bjarne Corydon og transportminister Henrik Dam Kristensen. I henvendelsen opfordres regeringen til at afsætte midler til motorvejstilslutningen samt fremrykke investeringen, så anlægget kan gøre mest muligt gavn i anlægsfasen. Dermed kan motorvejstilslutningen indgå i regeringens planer om at fremrykke investeringer.\nDer er konkret behov for en flytning af afkørsel 50, og omkostningerne vil være 53 mio. kr.\nKopi af henvendelsen er på vej ud til regionsrådets medlemmer.\nRegionsrådsformanden har taget kontakt til regionsrådsformændene i Region Sjælland og Region Hovedstaden\nStudietur til Bruxelles for regionsrådet\nDer arbejdes med at planlægge en studietur for regionsrådet i foråret 2012 med det formål at belyse regionsrådets arbejdsområder i et EU-perspektiv. Forretningsudvalget nikkede til, at der arbejdes videre med planerne og efterlyste, at der fastlægges datoer for studieturen hurtigst muligt.\nKommunekontaktudvalget holdt møde den 15. november og drøftede bl.a. infrastruktur. Der var stor opbakning til de tre fælles syddanske prioriteringer for infrastruktur:\nNy midtjysk motorvej til aflastning af E45\nForretningsudvalget drøftede status på jernbanedriften i Region Syddanmark og mulighederne for de stærkt tiltrængte forbedringer.\nSiden er sidst opdateret 01-03-2013.


Angelina Gabueva vs Nefisa Berberovic - Gratis odds forslag og eksperttips\nAngelina Gabueva vs Nefisa Berberovic – 14. maj 2022 13:00\nGabueva +2,5 partier i første sæt\nUdgivet 14. maj 2022 10:46\nSpil på Gabueva +2,5 partier i første sæt til odds 2,00\nWTA Strasbourg kvalifikation grus.\nNefisa Berberovic kommer til turneringen i ganske elendig form, med masser af nederlag i de seneste kampe. Hun er kun 3/6 i vundet/tabte kampe i 2022, og har tabte de seneste 4 kampe, hvor to af dem har været ganske overraskende nederlag, hvor hun var stor favorit inden kampen.\nDerfor har jeg svært ved at forstå at Berberovic skal være så stor favorit imod Angelina Gabueva. Gabueva spillede også kvalifikation til turneringen sidste år, hvor hun spillede fint op med Papamichail. I år kommer hun fra kvalifikationen i sidste ugens grus turnering i Saint-Malo, hvor hun tog sæt fra Hozumi.\nSpillet her bygger klart mest på den dårlige form Berberovic kommer i. Gabueva er ikke en spiller, som normalt gør sig bemærket på WTA niveau, men jeg kunne sagtens se denne kamp blive tæt. Gabueva startede rigtig godt i hendes kamp i sidste uge, derfor vælger jeg et spil på første sæt. Jeg var tæt på at vælge at hun skal vinde sættet til odds 3,75, men går med den lidt mere konservative udgave, og vælger at spille hende +2,5 partier i førte sæt, til odds 2. Jeg synes også at Berberovic dårlige form tiltaler et spil på første sæt, da jeg godt kunne se hende spille sig mere ind i kampen.\nAngelina Gabueva – Nefisa Berberovic Odds\nOdds kan ændre sig. Senest opdateret 14. maj 2022 10:46.\nAngelina Gabueva – Nefisa Berberovic Head 2 Head


Kunstkritikk — Postvæsen og skulpturvæsen\nKunstnere: Anne Eckersberg, Anne Sofie Fenneberg, Coline Marotta, David Minařík, Eduardo Antonio Rodriguez Chain, Gabriel Bott, Hannibal Andersen, Ingrid Høiskar Borgfjord, Jacob Alrø, Jens Hüls Funder, Jesper Skov Madsen, Kirsten Astrup, Lydia Hauge Sølvberg, Malte Starck, Veronica Riget, Nicky Sparre-Ulrich, Nike Åkerberg, Nikolaj Nielsen Phillipsen, Nina Mølgård Knappe, Oskar Jakobsen, Signe Boe, Simon Rasmussen, Theodor Walldius og Vibe Overgaard.\nKurator: Christian Skovbjerg Jensen.\nSigne Boe, It’s Running, 2017. Afgang 17, Kunsthal Charlottenborg. Foto: David Stjernholm\nDet var et beredt Kunsthal Charlottenborg, der fredag aften åbnede årets afgangsudstilling fra Det Kgl. Danske Kunstakademi Billedskolerne. Ved foden af hovedtrappen stod en medarbejder og delte udstillingsfoldere ud med stor nidkærhed. Ovenpå bød direktør Michael Thouber velkommen i skikkelse af et performativt afgangsværk – en tale af Hannibal Andersen, som havde udliciteret såvel indhold (til en anonym såkaldt «e-lancer» på nettet) som fremførsel (til direktøren). I stuen fik kunsthallens nye restaurant Apollo sin ilddåb i den svære disciplin at servicere et større antal ferniseringsgæster, som vælter ind i umage klumper fra en propfyldt lobby med lange barkøer.\nDer hviler et vist pres på sådan en afgangsudstilling. Ikke alene tager dimittenderne afsked efter 6 års studier fra en ret eksklusiv uddannelse. De skal også helst gøre det med eftertryk og levere «det bedste bud på et udsagn om samtidskunstens fremtidige udtryk,» jævnfør pressemeddelelsen. Altså omtrent samme forventning man har til de fleste biennaler. Det kan de færreste afgangsudstillinger leve op til – de fleste biennaler ej heller. Det ændrer dog ikke ved, at afgangsudstilling altid er noget man glæder sig til at se.\nI år er kønsfordelingen blandt dimittenderne nogenlunde ligelig og det samlede antal udstillere er 24 mod eksempelvis sidste års 34. Det gør det ikke nødvendigvis lettere i de store sale på Charlottenborg, hvor en del kunstnere gennem tiden har knækket halsen i de domkirkelignende proportioner. Med årets afgangsudstillingen er det anderledes. Der er tydeligvis bedre plads til de enkelte bidrag og dermed også mere ro til, at det hele kan ligne en udstilling, selvom alle godt ved, det bare er noget vi leger.\nLydia Hauge Sølvberg, Barok appelsin, 2017, bronze. Foto: David Stjernholm.\nEn markant træk for flere af billedhuggerne på dette års afgangsudstilling er en nonchalant attitude, der forsager al kerne – og også helst enhver form for sokkel, som er meget tykkere end en mdf-plade. Det ses på forskellig vis hos eksempelvis Gabriel Bott, Lydia Hauge Sølvberg, Signe Boe, Veronica Riget og Jacob Alrø.\nDen nonchalante distribution, hvor værkets enkeltdele ligger spredt ud i rummet, gør at hvert fragment fremstår med lige meget værdi – også selvom det er typisk for disse skulpturer, at der inden for samme værk kan være meget skulpturerede elementer (som Botts skrøbelige vinge udført i paraffin) og elementer, som mest af alt henviser til den skulpturelle proces (som Alrøs skumstykker eller små plader af træ). Tilsammen udgør fragmenterne en slags skulpturelle disjecta membra eller hyperlinks, som udsiger noget forskelligt om helheden afhængigt af hvilket element, man «klikker» på og derigennem aktiverer i et betydningsrodnet, som ikke er synlig for beskueren.\nSelvom Sølvbergs skulpturelle rodnet forbliver lidt dunkelt for mig (måske også fordi kompositionen i virkeligheden består af enkeltstående værker?), så er der noget her som knaser appellerende. Hvad gør den lille grønne krog til fluefiskeri, i irret bronze, der sidder i halsen på en halvt sammenlagt t-shirt støbt i gips? Det trækker lidt i huden på halsen, så man må synke en gang. Sejt, når skulptur kan den slags.\nI samme rum er Signe Boe, som blandt andet viser en skulptur – en kontorstol med løvefødder (også i irret bronze) – der blinker til Sølvbergs grønne fiskekrog, men også til Sølvbergs vanitas-appelsin inklusiv snoet dekorativ skræl, også i bronze. Man får indtryk af, at det egentlig ikke er problematisk for hverken Boe eller Sølvberg, at deres spredte distribution springer ind i hinanden. Eller også er der noget associativ kuratering på færde, sådan som man også får fornemmelsen af i de tilstødende sale, hvor to ekstremt forskellige værker får et formelt slægtskab på grund af noget så specielt som lyserøde lameller – på overfladen af en keramisk skulptur og i den spiselige svamp, pink østershat.\nAnne Sofie Fenneberg, Poppy Capsule, 2017. Afgang 17, Kunsthal Charlottenborg, 2017. Foto: David Stjernholm.\nAnne Sofie Fenneberg står for et af udstillingens særeste værker: En kæmpestor keramisk puppe med et ydre brus af lyserøde, blå og hvide lameller, som sender associationer i retning af et muteret kvindeligt kønsorgan men også til Arje Griegsts ekstravagante Konkylie-stel for Royal Copenhagen. At konstruktionen tilmed hænger i store, tykke hvide reb, som en fed larve i en hængekøje, gør den ikke mindre aparte. Sjovt nok – konteksten taget i betragtning – er der nærmest en herlig odeur af autodidakt kunst.\nOskar Jakobsens pink østershatte gror i sterile aluminiumsrør, som hænger i et grid fra loftet. I køleskabet ligger små plastikbokse klar med flere pink østershatte, hvis mærkater fortæller om den «smag», de er blevet datainficeret med; af Donna Haraways Staying with the Trouble eller af Paul Virilios Speed and Politics. Jakobsen er nok den eneste på udstillingen, som går så eksplicit bioteknologisk til værks og behandler livet i den posthumane tilstand, som var meget dominerende for et par afgangsudstillinger siden. Det gør det naturligvis ikke til et mindre relevant emne i dag.\nLangt fra skulpturpoetiske overvejelser, keramisk ekstravagance og datainficeret biomasse er et andet dominerende udstillingsspor, som man kunne kalde: Hvordan går det med familien og hvordan går det med samfundet? Det ringer ikke så lidt af 1970erne.\nNike Åkerberg, 25/1-17, 2017.\nNina Mølgaard Knappes portrætter – som tilmed er udført i linoleumstryk indrammet af brede, lyse trærammer – viser hendes egen familie på skelsættende tidspunkter; ét kort efter fødslen af familiens første barn og et andet efter fødslen af nummer to. Overfor hænger Nike Åkerbergs malerier, som også er autoportrætter af hende selv med barn, men i højere grad fremhæver usikkerheden, sårbarheden og alt det rod, der forbundet ved at få børn. Det er olie på plexiglas i en frisk, let ekspressiv stil, som faktisk giver liv til tematikken.\nSå er der dem, som tager fat om samfundets infrastrukturer og tager det helt ud til kanten: Vi taler fjernvarmeforsyningen og postvæsenet.\nMalte Starcks videoværk om fjernvarmeforsyningen til Charlottenborg handler om netop dét og i detaljer; ad hvilke rør løber den, hvordan pumpes den fra Amagerværket, hvad sker der når temperaturen falder udenfor etc. Det er en meget informativ dokumentar, som varer 19 minutter og er meget loyal overfor sit emne.\nLige så nøgternt Starck forsøger at kortlægge fjernvarmeforsyningen til Charlottenborg, lige så flamboyant tager Kirsten Astrup fat om det danske postvæsen. I en film, som er optaget i Centralpostbygningen i København, har Astrup sluppet en karnevalesk posthus-cabaret løs. Det handler om arbejdsmarkedet, kønsidentitet, gentrificering og om opløsningen af velfærdssamfundet og måske også af nationen Danmark.\nOm morgenen møder de uniformerede postarbejdere ind på arbejde med tung teatersminke og papier-maché-instrumenter som i en revy af Røde Mor. Om aftenen danser «the sexy ghostly workforce» rundt mellem postpakkerne i kælderen som i en dekadent natklub i Weimarrepublikkens sidste dage. Ind imellem løber mascaren ned af kinderne, mens mezzosopranen synger om postvæsenet: «et vartegn for den post-danske stat». Et gennemgående suggestivt ledemotiv med tuba lyder gennem hele filmen, som Astrup selv har komponeret, filmet og skrevet. Det er afgang for fuldt posthorn og hvis man ind imellem har savnet, at der blev gået lidt mere til den, givet lidt mere gas, på Kunstakademiets afgangsudstillinger, så har Kirsten Astrup og de sexede postarbejdere lige sparket hårdt tilbage.\nKirsten Astrup, Troe og Agtsom, 2017, filmstil. Foto: Pia Eikaas, Vebjørn Guttormsgaard Møllberg, Tore Hallas.


Bøg (Fagus sylvatica) - Naturbasen\nAntal fund: 2.793\nRiger / Planteriget / Tokimbladede / Bøgeordenen / Bøgefamilien / Bøg\n: Bøg overvåges i Atlasprojektet Danmarks Karplanter\n: I sluttet skov bliver den under gunstige betingelser et op til 45 meter højt træ. Fritstående bøge bliver næppe over 20 meter høje. Bøgen har langt op i alderen glat, skinnende grå bark. Grenene har bladene udbredte i et plan som en tilpasning til optimal udnyttelse af lyset, da bøgen er et skyggetræ, der kan spire og gro i sluttet skov. Knopperne er indtil 2 cm lange, smalle, spidse og sidder i 2 rækker. Blade og blomsterstilke er silkehårede som unge, som ældre helt eller næsten glatte. Bladpladen er sædvanligvis 5-8 cm, elliptisk til ægformet og svagt savtakket; den er mørkegrøn og glinsende på oversiden, grågrøn på undersiden. Bognødden er 10-17 mm, 3-kantet og brunglinsende og siddende parvis i en 4-fliget, vedagtig skål, der er lodden af grove hår eller børster. Bøgen er sambo, dvs. med særskilte han- og hunblomster på samme plante.. Hanblomsterne sidder mange sammen i kugleformede stande på et par cm lange stilke, hunblomsterne sidder 2 sammen.\nBognødden er velsmagende og smager af marcipan, men man skal ikke spise alt for mange af dem, da de indeholder lidt blåsyre.\nDer findes flere iøjnefaldende arvelige variationer. Kendt er blodbøg, hvor bladenes røde farve skyldes en arveligt betinget ophobning af et rødt nedbrydningsprodukt af grønkornenes klorofyl. Vrange bøge har vredet, bugtet stamme og lav vækst. Fasanbøge har ret lav vækst, mange hængende og filtrede grene. Bregnebøg er en variation med iøjnefaldende fligede blade.\n: Der er stor variation i højden og kronens form efter vækstmiljøet.\n: Den eneste reelle forvekslingsmulighed blandt vildtvoksende planter i Danmark er Avnbøg, som især ligner meget på barken. Men bladløse avnbøg kan da i reglen kendes på, at deres bark har kraftige, langsgående kamme. På bladløse grene har bladaret under knoppen spor efter 3 karstrenge hos Avnbøg, kun efter 1 karstreng hos bøg. Bladene hos Avnbøg er skarpt dobbelt savtakkede, hos bøg er de svagt savtakkede til næsten helrandede. Avnbøgens blade er tydeligt plicerede (foldet efter strengene), hvor bøgens blade er plane og næsten uden sådanne folder. www.fugleognatur.dk/artsbeskrivelse\nNogle arter af Sydbøg Notofagus plantes og trives i parker etc. i Danmark. Således Antarktisk Sydbøg (N. antarctica) og Dombeys Sydbøg (N. dombeyi). De har mindre og meget mere læderagtige blade, som er skarpt savtakkede og mørkegrønne. De ligner ikke bøg særligt meget ud over i navnet, skønt de er i samme familie og forholdsvis tæt beslægtede med bøg.\nOrientalsk Bøg (F. orientalis) ligner vores bøg en del, men har rhombeformede blade med smal kileformet grund og flere bladnerver end Bøg (7-12 par); den ses udplantet i parker etc.\n: Meget almindeligt plantet og selvsået i vore skove. Bøgen tåler ikke meget kolde vintre og går ikke så langt mod nord og øst i Europa som Stilk-Eg.\n: Året rundt. Bøgens løvspring indtræffer sædvanligvis ca. en uge ind i maj, men der er store individuelle variationer, og man kan undertiden finde helt eller delvis udsprungne bøge fra ca. 20. april. Uspringstidspunktet hænger givetvis sammen med proveniensen, idet bøge, som stammer fra sydlige lande som Holland og Schweitz har et formodentligt arveligt betinget tidligere udspring end de oprindelige danske provenienser.\naf Bøg baseret på Naturbasens observationer:\n: Et stort, mangeårigt træ, som er enbo med særskilte han- og hunblomster på samme plante. Hunblomsterne bestøves ved hjælp af vinden.\nFrøene spredes med pattedyr og fugle, især mus, egern og skovskader, men også andre kragefugle.\nNår en mus samler vinterforråd af bognødder i sit underjordiske bo, og glemmer placeringen eller bliver ædt af et rovdyr, så ingen kender boet så kan bognødderne spire frem til en tæt samling af nye bøge, hvor stammerne evt. vokser sammen med tiden; dette kaldes en musebøg og er et spektakulært og ikke særligt sjældent fænomen. Iøjnefaldende eksempler på musebøge findes bl.a. i Jægersborg Dyrehave, men kan også ses i mange andre ekstensivt drevne skove. (Man kan også se fænomenet hos Vinter-Eg og Stilk-Eg).\nIsær skovskader kan flyve langt med bognødder og olden, som de så nu og da taber undervejs, og dermed være årsagen til at bøgen og egen indfinder sig på småøer langt fra land.\nBøgens højdevækst er i reglen afsluttet omkring 120-års alderen, men den kan blive op til 400 år gammel, næppe ældre.\nI praksis dør gamle bøge næsten altid, fordi de er inficeret af Fyrsvamp, over for hvilken deres modstandskraft svækkes. Man har fundet ud af, at så at sige alle bøge er inficeret med Fyrsvamp, men så længe træet er stærkt og livskraftigt er det ikke noget problem for træet. Først når det bliver gammelt og svækket, kan fyrsvampen få overtaget og begynde at danne frugtlegemer og nedbryde træet for alvor. Om Fyrsvamp, se: www.fugleognatur.dk/artsbeskrivelse\nDen begynder sædvanligvis at sætte frugt omkring 60-års alderen; men der er en vis individuel variation, og man kan undertiden se frøsætning fra ca. 25-års alderen. Frøsætningens omfang varierer fra år til år. I såkaldte oldenår er den ekstra rigelig. Årsagerne til oldenår er især varme somre, hvor der udvikles ekstra mange blomsteranlæg, der kommer til udvikling det efterfølgende år. Oldenår indtræder ret uregelmæssigt, men ofte med 5-8 års mellemrum. Man har dog undertiden oplevet flere oldenår i træk. Frugterne modner i oktober og falder af omkring løvfald.\nBøgen kan spire og gro i skygge. Den kræver faktisk et skovmiljø med læ osv. for at kun udvikle sig, og den kan ikke som Stilk-Eg og Vinter-Eg spire på bar mark og mineraljord.\nBøgen er konkurrencestærk over for egen på middelgod og letmuldet skovjord, men ikke på stærkt leret hhv. sandet jord.\nDen kom til Danmark i yngre Stenalder ca. 2500 år f. Kr., men dens udbredelse ser ud til først at have taget til for alvor fra begyndelsen af Jernalderen ca. 400 år f. Kr., hvor den blev begunstiget i forhold til egen af et mere fugtigt og køligt klima, og måske også af menneskets udnyttelse af egen.\nBøgen har vid anvendelse som gavntræ. Bognødderne har været brugt til at lave marcipanerstatning af før i tiden og bl.a. under 2. Verdenskrig.\nI ældre tider var bog (bognødder) sammen med olden (egens nøddefrugter) et vigtigt fødeemne for bøndernes svin, der blev sluppet på olden i skovene, hvor de var med til at hindre opvækst af ny skov og kraftigt med til at forårsage den datidige forarmelse af de danske skove.\nBog og olden er stadig en vigtig fødekilde for mus, egern, kragefugle og hjortevildt om vinteren.\nBøgen er en af vores vigtigste mykorrhizadannere, og især ældre bøgeskov på mager bund kan have en meget artsrig funga. Døde og døende bøgetræer er også værter for mange vedlevende svampe. Bøgens bark er ret sur, hvilket giver en speciel funga der.\nBøgen har et rigt dyreliv af især insekter knyttet til sig, men ikke så rigt som egens, der et biologisk og udviklingsmæssigt "ældre" træ.\nBøgen har som Rød-Gran (men i modsætning til bl.a. Stilk-Eg, Vinter-Eg, Ask og Ahorn) en tydelig tendens til at fremme udvikling af morbund. Gammel bøgeskov har ofte meget Bølget Bunke i bunden, og på sandet bund kan der endog komme Blåbær, Hedelyng, Almindelig Ulvefod m.fl.\nNår man planter bøgeskov som ny skov, f.eks. i Vestskoven vest for København, er man nødt til at plante ammetræer først for at sikre et passende skovmiljø med læ o.s.v. for de opvoksende små bøgetræer. Ammetræerne er ofte Rød-El og Fugle-Kirsebær. Eg kan man derimod plante på bar mark\nI øvrigt er bøgens kulturhistoriske betydning særdeles stor. "Bogstaver" er således oprindeligt tegn indridset på bøgeplader el. l. Og "bog" og "bøg" er oprindeligt samme ord. "Stav" er "lodret skrifttegn", altså "bogstav" = "lodret skrifttegn på bøgeplade". Ifølge romerske beretninger om germanerne fra nogle hundrede år efter Kristi fødsel, så ridsede de tegn ind på bøgeplader, altså datidens bøger.\nSlægtsnavnet "Fagus" det det gamle latinske navn for Bøg, og artsnavnet "silvatica" betyder "voksende i skov".\n: Primært i skov, men enkeltstående individer kan træffes overalt. Fritstående træer og smågrupper af bøg er ofte rester af ældre skovbevoksninger, skovplantninger eller træer, der har stået i gamle, nu nedlagte haver.\nTræer i Danmark og øvrige Nordeuropa 1-2, på dansk ved Søren Ødum, Forlaget Danmark 1983, ISBN 87-15-07-683-2 (om Sydbøg etc.)\nPåbegyndt af Poul Evald Hansen d. 20-12-2007. Senest redigeret af Poul Evald Hansen d. 09-08-2019. Læst 25.211 gange. Naturbasens artsbeskrivelser skrives kollektivt af medlemmerne. Det betyder at også du kan redigere denne beskrivelse og dermed gøre den bedre.


Retsområder - advores\nVi gør loven forståelig.\nVi rådgiver om tysk ret på dansk og om dansk ret på tysk. På denne måde dækker vi grænseoverskridende juridiske forhold mere omfattende funderet, end de fleste andre advokatfirmaer.\nMed et stort netværk hjælper vi dig også udover vores juridiske ekspertise: Vi samarbejder med brancheorganisationer, offentlige myndigheder og vores veludbyggede partnernetværk. Dermed skaber vi hurtigt og ukompliceret merværdi for dig som vores klient.\nOg hvad kan vi gøre for dig?\nVi rådgiver virksomheder og medarbejdere i nøglepositioner indenfor alle aspekter af individuel og kollektiv ansættelsesret, hhv. i konfliktområdet mellem dansk funktionærlov og almen dansk ansættelsesret. Derudover rådgiver vi administrerende direktører om alle relevante aspekter vedrørende ansættelsesforholdet med særlig ekspertise indenfor grænseoverskridende spørgsmål mellem Tyskland og Danmark.\nVi rådgiver både private bygherrer og entreprenører – altså både dem, der bestiller og dem, der planlægger og udfører bygningen – og over alle faser af bygningens livscyklus: fra udvikling til planlægning, opførelse, finansiering og drift.\nI den digitaliserede verden er data det højeste gode. Vi understøtter dig i en lovmæssig omsætningen af interne retningslinjer og behandling af persondata. Vores fokus ligger på områderne beskyttelse af medarbejderdata, databeskyttelse indenfor e-handel, samt organisation og håndtering af data indenfor virksomheden.\nReglerne på området for e-handel er komplekse. På trods af mange ensartede regler, er der store forskelle mellem de forskellige retssystemer i Tyskland og Danmark. Vi gør kompleksiteten forståelig og hjælper dig med at opfylde de forskellige krav. Almindelige forretningsbetingelser, forbrugerbeskyttelse, databeskyttelse og konkurrenceret er blot nogle af de områder, hvor advoresmed deres eksperter yder individuel og skræddersyet hjælp.\nHar du brug for hjælp med afviklingen af dit bo, vil du gerne oprette et testamente eller har du brug for fuldmagter til sundhedspleje? Vi yder omfattende rådgivning indenfor alle aspekter af tysk og dansk arvelovgivning og tager os gerne af hele arveprocessen for dig i begge lande.\nEller vi giver ukomplicerede svar på dine spørgsmål omkring krav på tvangsarv (Pflichtteilsansprüche), skifteretsattest (Erbschein), arveafgift/arveskat (Erbsteuer) og frivillig arv, samt danske særtræk som uskiftet bo.\nVi hjælper dig med køb og salg af projekter, projektudvikling og finansiering, især af vindmølleparker, solcelle- og biogasanlæg i Danmark og Tyskland. Ligegyldigt, om du er aktiv på markedet som producent, leverandør eller serviceudbyder, onshore eller offshore, så vil vores team af eksperter give dig omfattende support.\nErvervs- og selskabsret\nVi rådgiver dig omkring alle aspekter indenfor erhvervs- og selskabsret: oprettelse og stiftelse af selskaber i Tyskland og Danmark, udarbejdelse af vedtægter, strukturering af dine selskaber og aktieposter, samt om spørgsmål vedrørende virksomhedsomdannelser. Skatteretlige aspekter spiller en stor rolle i forbindelse med den erhvers- og selskabsretlige strukturering. Derfor arbejder vi tæt sammen med skatterådgivere og revisorer, der ligeledes har stor erfaring med tysk-danske forhold.\nVi rådgiver vores kunder omkring handels-, distributions- og leveringskontrakter. Vores arbejde omfatter både gennemgang og forhandling. Derudover repræsenterer vi vores klienter med hensyn til eventuelle erstatnings- og provisionskrav, der opstår i forbindelse med handelsagentaftaler.\nVores advokater har mange års erfaring med køb og salg og projektudvikling af fast ejendom og har dybdegående kendskab til finansiering af dine investeringer i Tyskland og Danmark. Uanset om du skal sælge din ejendomsportefølje i Berlin, investere i en lejlighedsejendom i Hamborg, købe en ejerlejlighed i København eller et sommerhus i Søndervig – vi kan vores kram.\nAdvores ledsager dig gennem alle faser af inkassoprocessen, lige fra den første rykkerskrivelse til aftaler om afdragsbetaling, sagsanlæg og helt til tvangsfuldbyrdelse af dine fordringer til i Danmark og Tyskland. Vi kan derudover rådgive om renter og andre omkostninger, der kankræves ud over den faktiske gæld – er er der store forskelle mellem de tyske og danske regler.\nSom en del af vores krise- og omstruktureringsrådgivning til virksomheder, kreditorer og banker udvikler vi effektive omstruktureringskoncepter under hensyntagen til alle insolvensretslige aspekter. I den forbindelse overlader banker og andre kreditorer os de nødvendige forhandlinger. Inden selve insolvensen omfatter vores rådgivning ikke kun besvarelse af spørgsmål vedrørende civil- og strafferetlige konsekvenser, men også etablering og organisation af krisestyring indenfor den pågældende virksomhed. Med vores advokater med speciale indenfor arbejds- og ansættelsesret udvikler og udformer vi reorganisations- og omstruktureringskoncepter.\nIndenfor området IP/industriel ejendomsret rådgiver vi især omkring alle aspekter vedrørende beskyttelse af intellektuel ejendomsret, som f.eks. af varemærker og design. Vi bistår vores klienter i tilfælde af advarsler i sammenhæng med konkurrencelovgivningen og hündterer nädvendige sagsbehandlinger.\nDer er næppe noget, der repræsenterer den cross-boarder-busniess så godt som transportbranchen. Vi repræsenterer vores klienter i alle spørgsmål vedrørende transport af gods til vands, til lands og i luften. Det omfatter i bund og grund spedition- og fragtret samt oplagring og logistik. Desuden hjælper vi klienter med at inddrive eller forsvare sig mod erstatningskrav i forbindelse med transportforsikringer.\nVed køb og salg af virksomheder kan ikke kun de juridiske, men især de kulturelle forskelle, have en betydelig indflydelse på succesen. Vores team holder styr på tingene i alle faser af en virksomhedstransaktion – ikke kun hen over landegrænser, men også på tværs af fagområder.\nVi udarbejder alle transaktionsrelevante dokumenter og kontrakter, udfører den juridiske due diligence, repræsenterer vores kunders interesser i forhandlingerne og udarbejder købsaftalerne på en løsningsorienteret måde.